3. Ovládanie 

3.1. Okno


Príkazy pre prácu s oknami sa nachádzajú v ponuke Okno

Zoznam 

Zoznam otvorených okien  vidíte v ponuke Okno.  
Usporiadanie 

Príkaz Usporiadať otvorí okno Usporiadať okná, kde sú možnosti Usporiadať: vedľa seba, vodorovne, zvisle, na sebe a políčko Len okna aktívneho zošita.
Nové 

Príkaz Nové okno otvorí aktívny hárok  ešte raz v novom okne.

Rozdelenie 


Príkaz Rozdeliť rozdelí aktívne okno dvoma priečkami na štyri časti podľa polohy aktívnej bunky. Keď aktívna bunka je v prvom riadku alebo v prvom stĺpci, tak  rozdelí iba na dve časti. 


Príkaz Odstrániť rozdelenie zruší priečky.

Rozdelenie s ukotvením


Niekedy je praktické rozdeliť tabuľku tak, aby stále bola dostupná legenda.  Na to slúžia príkazy Ukotviť priečky a Zrušiť priečky.

Skrytie 


Aktívne okno skryjete príkazom Skryť a odkryjete príkazom Odkryť.

3.2. Hárok

Nový 

Nový hárok vložíte pred aktívny hárok príkazom Vložiť(Hárok.

Premenovanie

Aktívny hárok premenujete príkazom Hárok(Premenovať alebo poklepaním za uško hárku.

Premiestnenie 


Príkaz Premiestniť alebo kopírovať hárok alebo ťahaním za uško hárku. Presúvať môžete v rámci jedného zošita alebo tiež do iného zošita. Rovnako ako vo Windows, presúvať môžete jeden hárok, alebo skupinu vybratých hárkov.

Kopírovanie 

Postup je rovnaký ako pri presune, ale pri ťahaní je stlačené CTRL. Pri použití príkazu sa zaškrtne políčko Vytvoriť kópiu. 

Odstránenie 


Príkaz Odstrániť hárok.

Skrytie 


Príkaz Hárok(Skryť. Inverzný príkaz  je Hárok(Odkryť.

Výber 

 
Jeden hárok vyberiete, klepnutím  na uško.  Vybratý hárok má biele uško.

Súvislý blok hárkov vyberiete tak, že klepnete  prvý hárok bloku a pri stlačenom SHIFT klepnete na posledný hárok bloku. 


Nesúvislý blok hárkov vyberiete tak, že klepnete postupne všetky hárky bloku pri stlačenom CTRL.


Výber bloku hárkov zrušíte príkazom Oddeliť hárky, alebo klepnutím hárku, ktorý nie je vo výbere.

3.3 Ovládanie programu


Excel ovládame tromi spôsobmi: príkazmi z ponuky, nástrojmi z panelov a klávesovými skratkami.

Ponuka


Ponuka sa hneď neotvorí celá, ponúknu sa najpoužívanejšie príkazy, ostatné sú dočasne skryté. Ak klepnete na šípku Rozbaliť, alebo počkáte asi 3 sekundy, ponuka sa rozbalí. Spôsob, akým sa ponúkajú príkazy  môžete upraviť  na karte Možnosti v okne Prispôsobiť, kde sú políčka:

1. V ponukách sa najskôr  zobrazia naposledy použité príkazy.

2. Zobrazovať úplné ponuky po krátkej prestávke.

3. Panely s nástrojmi Štandardný a Formátovanie v jednom riadku.

Miestna ponuka


Keď klepnete pravým tlačidlom na ľubovolné miesto v aplikačnom okne, tak sa zobrazí miestna ponuka obsahujúca najpoužívanejšie príkazy, týkajúce sa objektu, na ktorý ste klepli.

Panely nástrojov

Všetky panely nástrojov môžu byť pevné alebo plávajúce. Panel môžete premiestniť z jeho štandardnej polohy  ťahaním za prúžok na začiatku panelu.

Pevný panel je umiestnený u ľubovoľného okraja okna a nemá hlavičku.

Plávajúci panel nemusí byť u okraja obrazovky. Je doplnený hlavičkou a zatváracím tlačidlom. Môžete ho presunúť ťahaním za hlavičku. Tiež môžete zmeniť jeho tvar, ťahaním za okraj. Na pôvodné miesto ho vrátite poklepaním po hlavičke.

Ak chcete zobraziť resp. skryť panel nástrojov, tak zadajte príkaz Zobraziť panely s nástrojmi a zaškrtnite resp. odškrtnete políčko u mena panelu. Tiež môžete využiť miestnu ponuku, ktorú otvoríte  pravým klepnutím na ľubovolnom mieste panela nástrojov.

Spôsob, akým sa zobrazujú nástroje v jednotlivých paneloch môžete upraviť na karte Možnosti v okne Prispôsobiť, kde si môžete vybrať:

1. Veľké ikony.

2. Zobraziť názvy písiem v príslušných typoch písiem.

3. Zobrazovať názvy tlačidiel na paneloch.

Karta Panely nástrojov  v okne Prispôsobiť slúži na editáciu vlastných panelov nástrojov.

Na paneli Štandardný, Formátovanie a  Kreslenie môžete pridať alebo odobrať tlačidlá tak, že  na paneli klepnete tlačidlo Ďalšie tlačidlá.
Klávesové skratky


Klávesové skratky sú uvedené vedľa príslušného príkazu. Ďalšie skratky nájdete cez pomocníka tak, že mu napíšete otázku Klávesové skratky.

3.4 Zobrazenie dokumentu


Excel v ponuke Zobraziť  ponúka nasledujúce zobrazenia dokumentu: Normálne, Ukážka zlomov strán, Ukážka pred tlačou, Celá obrazovka a Vlastné zobrazenia.

Vlastné zobrazenia


Pod vlastným zobrazením sa rozumie uloženie aktuálneho vzhľadu zošita. Príkaz Vlastné zobrazenia otvorí okno, v ktorom môžete Zobraziť, Pridať alebo Odstrániť vlastné zobrazenia.

Lupa


Príkaz resp. tlačidlo Lupa umožňuje upraviť mierku zobrazenia. 

3.5 Pohyb v hárku

Prechod na inú bunku


Najjednoduchšie, klepnite na ňu. Na susednú bunku sa presuniete kurzorovým klávesom.

Rýchly prechod

HOME —  prvý stĺpec hárku. PAGEDOWN, PAGEUP — rýchly posun.

Režim klávesu Scroll Lock

Po jeho stlačení,  prejde Excel  do  režimu, v ktorom  pri akomkoľvek pohybe po tabuľke, sa aktívna bunka nemení. Tento režim opustíte ďalším stlačením klávesu Scroll Lock.

Režim klávesu END


Stlačenie klávesu END prepne Excel do zvláštneho režimu, v ktorom môžete presúvať bunkový kurzor nasledovne: 

4. KURZOROVÝ KLÁVES — presun o jeden blok dát v danom smere.

5. ENTER — presun o jeden blok dát vpravo.

6. HOME  — presun na poslednú bunku tabuľky.

